open-index/open-wikipedia-markdown huggingface dataset:
Deep Purple

**Deep Purple** estas angla rokmuzika grupo, kiu estis fondita en Londono en la jaro 1968. Per sia stilo, la sono de la Hammond-orgeno, frapantaj gitarofrazoj, improvizado kaj frapantaj kantoj, ili fariĝis unu el la unuaj kaj plej influaj reprezentantoj el Ŝtonroko, kaj el juna Metalroko. Ili havis la Guinness-rekordon pro "la plej brua grupo de la planedo".

## Studialbumoj
* Shades of Deep Purple (1968)
* The Book of Taliesyn (1968)
* Deep Purple (1969)
* Deep Purple in Rock (1970)
* Fireball (1971)
* Machine Head (1972)
* Who Do We Think We Are (1973)
* Burn (1974)
* Stormbringer (1974)
* Come Taste the Band (1975)
* Perfect Strangers (1984)
* The House of Blue Light (1987)
* Slaves and Masters (1990)
* The Battle Rages On... (1993)
* Purpendicular (1996)
* Abandon (1998)
* Bananas (2003)
* Rapture of the Deep (2005)
* Now What?! (2013)
* Infinite (2017)
* Whoosh! (2020)
* Turning to Crime (2021)
* =1 (2024)

## Eksteraj ligiloj 
*  () 

Kategorio:Muzikaj grupoj en 1960-1969
Kategorio:Muzikaj grupoj en 1970-1979
Kategorio:Muzikaj grupoj en 1980-1989
Kategorio:Muzikaj grupoj en 1990-1999
Kategorio:Muzikaj grupoj en 2000-2009
Kategorio:Muzikaj grupoj en 2010-2019
Kategorio:Muzikaj grupoj fonditaj en 1968
Beša (distrikto Levice)

**Beša** (hungare *Barsbese*) estas vilaĝo en Slovakio en regiono Nitra, en distrikto Levice. La oficiala hungara nomo estis **Besse** ĝis 1899.
 
## Situo 
La vilaĝo situas en valo de rojo, laŭ flankovojoj, laŭ fervojo Šurany-Levice. La lasta troviĝas 20&nbsp;km for.

## Historio 
La vilaĝo estis loĝata dum la neolitiko. La unua mencio devenis el 1292. En 1573 kaj en 1634 la turkoj detruis en la vilaĝo. Spite la turkajn atakojn la vilaĝo restis viva. En 1902 dum fosado oni trovis ostojn de mamuto. En 1910 loĝis tie 545 da homoj, (plejparte hungaroj). Ĝis 1919 la vilaĝo apartenis al Bars, al distrikto de Vráble, poste al Ĉeĥoslovakio. Inter 1938-1945 la vilaĝo rehungariĝis. La unua Arbitracio de Vieno deklaris, ke tiuj komunumoj, kie la hungaroj vivas en majoritato, apartenu al Hungario. Post la 2-a mondmilito la hungaroj iĝis senrajtaj laŭ Dekretoj de Beneš. En 2001 loĝis tie 669 da homoj, (356 slovakoj, 269 hungaroj, 37 ciganoj).

## Vidindaĵoj 
* katolika preĝejo omaĝe al Sankta Anna de 1770, en 1903 renoviĝis
* luterana preĝejo de 1963

Kategorio:Municipoj en distrikto Levice
Vermiljona pego

La **Vermiljona pego** (***Picus mineaceus***) estas birdo de la familio de pegedoj kaj genro de Pegoj, kiu estas disvastigita en tropika sudorienta Azio el Birmo kaj Tajlando tra Malajzio kaj Singapuro al Indonezio kaj Brunejo.

Ties natura habitato estas subtropikaj aŭ tropikaj humidaj malaltaj arbaroj kaj subtropikaj aŭ tropikaj manglejoj.

eta|maldekstre|240ra|Paro da pegoj.
Kiel aliaj pegoj, tiu ĉi specio havas mallarĝan pintakran bekon, **fortan voston** por teni sin kontraŭ la arbotrunkoj, kaj zigodaktilajn piedojn, ku du fingroj antaŭen kaj du malantaŭen. La longa lango povas esti lanĉita kapti insektojn.

Sed malkiel aliaj pegoj, kiuj estas ĉefe verdaj de kie venas kromnomo por la genro nome *Verdpegoj*, tiu ĉi specio apenaŭ montras verdan koloron kaj male montras hegemonian vermiljonan aŭ malhelruĝan koloron, ĉefe en flugiloj kaj kapo. Super la nuko estas iom da tufa vermiljona kresteto kaj en la nuko estas iom da flavecaj aŭ verdecaj plumetoj kiu sekvas en centra dorso. La forta vosto kaj flugilpintoj estas nigrecaj. La vizaĝo ĉu ruĝeca (preskaŭ kiel la krono) ĉu grizeca (ĉe inoj aŭ junuloj). Maskloj havas ankaŭ ruĝecan bruston, ne tiom rimarkinda kaj ĉiuj havas blankonigran striitan ventron

## Referencoj 
* BirdLife International 2004. Picus mineaceus . 2006 IUCN Ruĝa Listo de Minacataj Specioj. 27a Julio 2007.

Kategorio:Pegedoj
Kategorio:Birdoj de Azio
Vaijanta pego

eta|Huevo de *Picus vaillantii*
La **Vaijanta pego**, **Vaijanta verdpego** aŭ **Atlasa verdpego** (*Picus vaillantii*) estas granda birdo de la familio de pegedoj kaj genro de Pegoj, kiu estas disvastigita en la tri landoj de Magrebo tio estas Maroko, Alĝerio kaj Tunizio en nordokcidenta Afriko.

La **Vaijanta pego** reproduktiĝas en montaraj arbaroj ĝis la arbolimo ĉirkaŭ 2000m super marnivelo en la montaro de Atlasoj. La nesto estas arbotruo, kie la ino demetas 4-8 brilblankajn ovojn sur lignosplitoj.

## Aspekto 
La **Vaijanta pego** estas 30-33 cm longa kun enverguro de 45-51 cm. Ĝi estas tre simila al la specio de Eŭropo Verda pego, ĉefe ĉe inoj de la raso de la Iberia duoninsulo nome *P. viridis sharpei*.

La **Vaijanta pego** estas malhelverda supre kaj flavverda sube, kun **skarlata nuko**. La nigra mustaĉbrido havas palan bordon supre. La **pugo estas tre flava** kaj en flugiloj estas parto striita nigroblanka. La beko kaj kruroj estas ardezgrizaj, sed tiu montras pli flavecan suban makzelon.

Ambau seksoj estas similaj escepte ke la masklo havas skarlatajn ne nur la nukon, sed ankaŭ la kronon, dum la krono de la ino estas griza. Kiel ĉe *P. viridis sharpei*, al ambaŭ seksoj mankas nigro en brido kaj en masko ĉirkaŭokula, kion montras plej parto de la formoj de la Verda Pego.

## Subspecioj 
Ne estas agnoskataj subspecioj ( monotipa ) (foje tiu taksono estis konsiderata subspecio de la Verda pego de kelkaj fakuloj).

## Kutimoj 
Tiu palearktisa specio manĝas insektojn kiujn kaptas per rapida pafo de sia longa lango, kaj algluas al tiesp into per glueca salivo. Kvankam temas pri granda kaj peza birdo, ĝi havas facilan kaj ondecan flugon. La voĉo estas laŭta kvazaŭ rido, *plu, plu, plu*, simila al tiu de la Verda pego.

La **Vaijanta pego** ricevis la nomon honore la francan esploriston, kolektiston kaj ornitologon, François Le Vaillant.

## Vidu ankaŭ 
* Mediteraneaj koniferaj kaj miksaj arbaroj

## Referencoj 
*  Ne minacata

Kategorio:Pegedoj
Kategorio:Palearktisa faŭno
Kategorio:Birdoj de Afriko
Kategorio:Endemiismoj
Nigrakapa verdpego

La **Nigrakapa verdpego** aŭ **Ruĝpuga verdpego** (***Picus erythropygius***) estas granda birdo de la familio de pegedoj kaj genro de Pegoj, kiu estas disvastigita en sudorienta Azio, nome Kamboĝo, Laoso, Birmo, Tajlando kaj Vietnamio.

Ties natura habitato estas mezvarmaj arbaroj kaj subtropikaj aŭ tropikaj humidaj malaltaj arbaroj de tiu mondoregiono.

Tiu ĉi pego montras tute malkutiman aspekton inter pegoj de la genro Picus pro du eroj: **nigra kapo** kaj **tre ruĝa pugo**. Krom tio, kiel aliaj pegoj, tiu ĉi specio havas mallarĝan pintakran bekon, fortan voston por teni sin kontraŭ la arbotrunkoj, kaj zigodaktilajn piedojn, ku du fingroj antaŭen kaj du malantaŭen. La longa lango povas esti lanĉita kapti insektojn.

Laŭ koloro ĝi montras, kiel aliaj pegoj, **verdajn dorson kaj flugilojn** kaj nigrecajn fortan voston kaj flugilpintojn, sed la nigra kapo tute distingas la specion. En tiu nigra kapo ege kontrastas **ruĝa frunto** kaj helaj okuloj. La **gorĝo kaj kolo estas flavaj** (ne la nigra nuko) kaj en la verdeca dorso ege kontrastas la ruĝega pugo, kiu tutcerte utilas por rekoni la specion dumfluge.

## Fonto
* BirdLife International 2004.  Picus erythropygius.   2006 IUCN Ruĝa Listo de Minacataj Specioj.  27a Julio 2007.
Keith Moon

**Keith MOON** (naskiĝis la 23-an de aŭgusto 1946 en Londono, mortis la 7-an de septembro 1978 en Mayfair estis brita muzikisto. Li famiĝis kiel drumisto de la rokgrupo The Who.

Inspirite de televidaj prezentoj kaj la kinofilmo *Drum City* Keith Moon en la aĝo de 15 jaroj unuafoje elprovis sin kiel drumisto. Li elprovis sin en muzikgrupoj de lernantoj, kaj en la jaro 1963 li aliĝis al la duon-profesia grupo *The Beachcombers*. Al *The Who* li venis en la jaro 1964. Kune kun Pete Townshend, John Entwistle kaj Roger Daltrey li evoluigis ritojn de detruado, kiuj altiris grandan atenton je la fino de ĉiu koncerto. Baldaŭ poste li iĝis grava ano de *The Who*, kaj li enkondukis la drumon kiel sol-instrumenton. En la jaro 1975 li aperis en la filmigo de la rok-opero Tommy. De 1966 ĝis 1973 li estis la edzo de la modelino Kim Kerrigan, kun kiu li havis unu filinon.

Moon daŭre elstaris pro sia misuzo de drogoj kaj pro detruaj agadoj: Post preskaŭ ĉiu grava koncerto li detruis sian instrumenton kaj loĝejojn/hotelĉambrojn - longe antaŭ ol tio iĝis kutimo inter pluraj junaj rok-steluloj. En la aĝo de 32 jaroj li mortis, sekve de trodozo de la kuracilo, kiun li uzis por dekutimiĝi de la alkoholo.

Post lia morto *The Who* perdis multon de sia karaktero. Lia posteulo Kenney Jones ja estis teknike brila muzikisto, sed li ne havis la ideojn kaj la talenton de sinprezento, kiun Moon havis.

En la jaro 2004 la brita muzikmagazino *Q* honoris Keith Moon kiel *plej grandan huliganon de la rokmuziko*. En 2009 filmbiografio pri li aperos kineje. La ĉefrolon transprenos Mike Myers.

Kategorio:Britaj muzikistoj
Kategorio:Britaj kantistoj
Malgranda flavnukulo

eta|Lesser Yellownape Female (46120107162)|alt=Lesser Yellownape Female (46120107162).jpg
La **Malgranda flavnukulo**, *Picus chlorolophus*, estas birdo de la familio de pegedoj kaj genro de Pegoj, kiu estas disvastigita kaj ofte komuna reproduktanto en tropika suda Azio el Barato kaj Srilanko orienten al suda Ĉinio kaj Sumatro.

Tiu ĉi estas specio de ĝangalo kiu faras neston en arbotruo, kie la ino demetas 2 al 4 blankajn ovojn. Kiel aliaj pegoj, tiu ĉi specio havas mallarĝan pintakran bekon, **fortan voston** por teni sin kontraŭ la arbotrunkoj, kaj zigodaktilajn piedojn, ku du fingroj antaŭen kaj du malantaŭen. La longa lango povas esti lanĉita kapti insektojn.

La **Malgranda flavnukulo** estas granda specio 27 cm longa. Ĝi havas tipan formon de pego kaj estas tre simila al la Flavnuka verdpego, tio estas **supraj partoj verdaj** escepte tre **brilflava tufeca nuko**. La kolo kaj brusto estas verdaj kaj la ventro blankeca, fajne striita verde. La pugo kaj vosto estas nigrecaj. La okulo estas nigra kun iom hela ĉirkaŭokulo. La beko estas iom flaveca ĉe bazo de la suba makzelo kaj ĝenerale grizeca.

La masklo de Malgranda flavnukulo havas verdan kapon kun iom blankeca gorĝo, anstataŭ flava kiel ĉe la Flavnuka verdpego. Ankaŭ malkiel tio, tiu ĉi havas **ruĝajn markojn** inter la okulo kaj la nuko, tio estas tra la tuta krono, tre kontrastajn kun la flavega nuko, kaj ruĝajn mustaĉajn striojn ne tiom rimarkindajn. Inoj havas nur ruĝan makulon super la orelkovrilojn. Junuloj estas kiel inoj, sed pli senkoloraj. La subspecio de Barato havas pli grizan kapon.

## Referencoj 
*  Ne minacata
* *Birds of India* de Grimmett, Inskipp kaj Inskipp, ISBN 0-691-04910-6

Kategorio:Pegedoj
Kategorio:Birdoj de Azio
Károly Bakóczi

**BAKÓCZI Károly** (bako:ci) estas rumanuja hungara verkisto, literaturhistoriisto, tradukisto naskita en Hajdúböszörmény la 24-an de januaro 1883 kaj mortinta en Odorheiu Secuiesc la 3-an de septembro 1956.

## Biografio 
Ekde 1908 ĝis 1924 Károly Bakóczi instruis en Odorheiu Secuiesc. En la 20-aj jaroj li estis kunlaboranto de Zord Idő kaj de Pásztortűz: li publikis scenetaĵojn, unuaktajn teatraĵojn, novelojn, studojn kaj tradukaĵojn. Li estis ano de KZST. Li tradukis poemojn de Percy Bysshe Shelley, Charles Baudelaire, Paul Verlaine, Paul Valéry, Giosuè Carducci kaj de rusaj poetoj.

## Verkoj 
* *Fülöp Áron élete és költészete*, függelékül levelezése (Székelyudvarhely 1923);
* *Német költőkből* (Székelyudvarhely 1935).

## Fontoj 
* Romániai magyar irodalmi lexikon

Bakoczi, K
Bakoczi, K
Suzi Quatro

**Suzi Quatro**, propranome Susan Kay Quatrocchio, estas usona kantistino kaj basgitaristino.

Ŝi antaŭ ĉio konatiĝis kiel glamroka artistino.
Dum la 1970-aj jaroj ŝi estis tre sukcesplena en Eŭropo, Aŭstralio kaj Japanio.

## Referencoj 
Quatro, Suzi
Quatro, Suzi
Áron Fülöp

**FÜLÖP Áron** (fyloep) estis hungara poeto naskita en Felsőboldogfalva la 15-an de marto 1861 kaj mortinta samloke la 22-an de oktobro 1920.

## Biografio 
Áron Fülöp havigis instruistan diplomon en Budapeŝto. Li estis direktoro de la biblioteko de la hungara landkunveno (1911–16), ano de
la KZST.

## Verkoj 
* *Attila fiai* (*Ellák*. Bp. 1885; *Aladár*. Szatmár 1893; *Csaba*. Bp. 1908).
* *Debreczeni Márton és a kióvi csata* (Szatmár 1887);
* *Attila* (költői elbeszélés, Bp. 1909).
* *Fülöp Áron munkái* (Bp. 1929).

## Literaturo 
* Bakóczi Károly: F. Á. élete és költészete. Székelyudvarhely 1923.

## Fonto 
* Magyar Életrajzi Lexikon

Fulop, A
Šoporňa

**Šoporňa,** hungare **Sopornya** estas vilaĝo en Slovakio, en Regiono Trnava, en Distrikto Galanta.
eta|dekstra|300ra|Šoporňa troviĝas en la plej griza distrikto
* Areo: 31&nbsp;km²
* Loĝantaro: 4140
* Alto super marnivelo: 124 m
* Aŭtokodo: GA...
* Poŝtkodo: 925 52
* Telefonprefikso: 31

## Situo 
La vilaĝo situas sur ebenaĵo, laŭ flankovojoj, ĉefvojo Trnava-Nitra (urbo) preteriras. Sereď troviĝas 8&nbsp;km-ojn for.

## Historio 
La unua mencio devenis el 1251 en formo *"Supurni"*. En 1910 loĝis tie 3631 da homoj, (3223 slovakoj, 326 hungaroj). Ĝis 1919 la vilaĝo apartenis al Nyitra (reĝa departemento), al distrikto de Vágsellye. Poste ĝi iĝis parto de Ĉeĥoslovakio, dume inter 1938-1945 al Slovakio. La unua Arbitracio de Vieno deklaris, ke tiuj komunumoj, kie la slovakoj vivas en majoritato, apartenu al sendependa Slovakio. La vilaĝo tiam situis laŭ la nova landolimo. Post la 2-a mondmilito la hungaroj iĝis senrajtaj laŭ Dekretoj de Beneš. En 2001 loĝis tie 4&nbsp;122 da homoj (4058 slovakoj, 26 hungaroj).

## Vidindaĵoj 
* klasikisma kapelo omaĝe al Sankta Anna de 1750
* akvorezervujo de Váh

## Famuloj 
En la vilaĝo naskiĝis hungara poeto Andor Peterdi.

Kategorio:Municipoj en distrikto Galanta
Chic

**Chic**, (foje skribata kun majuskloj **CHIC**) estas usona diskoteka kaj funkmuzika supergrupo fondita en la jaro 1976. La grupo estas konata kun siaj sukcesaj diskotekaj kantoj, inkluzive de "Dance, Dance, Dance (Yowsah, Yowsah, Yowsah)" (1977), "Everybody Dance" (1977), "Le Freak" (1978), "I Want Your Love" (1978), "Good Times" (1979), kaj "My Forbidden Lover" (1979).

Kategorio:Diskotekaj grupoj
Kategorio:Muzikaj grupoj en 1970-1979
Kategorio:Muzikaj grupoj fonditaj en 1976
Brhlovce

eta|maldekstra|250px|Brhlovce
eta|maldekstra|250px|Brhlovce
eta|maldekstra|250px|Loĝdomo fosita en teron en Brhlovce
**Brhlovce** (hungare *Borfő*) estas vilaĝo en Slovakio, en Regiono Nitra, en Distrikto Levice.

## Situo 
La vilaĝo situas en valo de rojo, laŭ traira flankovojo. Levice troviĝas 12 km.

## Historio 
La vilaĝo estis loĝata dum la neolitiko. La unua mencio devenis el 1245 en formo *"Burfeu"*, el kiu poste iĝis *Kálnaborfő*. En 1542 ankaŭ nova vilaĝo naskiĝis, kies nomo estis *Boorfeni*, el kiu poste iĝis *Tegzesborfő*. Ili ricevis siajn kromnomojn de bienuloj Kálnay kaj Tegzes. Dum la turkoj la loĝantoj vivis en kaŝitaj loĝdomoj fositaj en monton. En 1910 loĝis en Kálnaborfő 340, en Tegzesborfő 329 da homoj, (en ambaŭ slovakoj en majoritato, hungaroj en minoritato). En 1917 incendio okazis. Ĝis 1919 la vilaĝoj apartenis al Hont, al distrikto de Bátovce. Poste ili iĝis parto de Ĉeĥoslovakio, dume inter 1938-1945 al Slovakio. La unua Arbitracio de Vieno deklaris, ke tiuj komunumoj, kie la slovakoj vivas en majoritato, apartenu al sendependa Slovakio. En 1952 la vilaĝoj unuiĝis. En 2001 loĝis tie 359 da homoj (354 slovakoj).

## Vidindaĵoj 
* baroka katolika preĝejo omaĝe al Sepdolora Dipatrino de 1772, kelkfoje renoviĝis
* luterana preĝejo de 1700 en iama vilaĝo Tegzesborfő
* klasikisma kapelo de 1860 en iama vilaĝo Tegzesborfő
* baroka kastelo de 1756
* serio da loĝdomoj fositaj en monton, unu el ili estas muzeo

Kategorio:Municipoj en distrikto Levice
János Varró

**VARRÓ János** estis rumanuja hungara literaturhistoriisto, verkisto, tradukisto naskita en Brâncoveneşti la 1-an de novembro 1927 kaj mortinta en Kecskemét la 1-an de aŭgusto 2004.

## Biografio 
János Varró finis la mezlernejon en Târgu Mureş en 1949 kaj li havigis diplomon de instruisto pri la hungara lingvo kaj literaturo en la Universitato Bolyai en 1953 kaj li iĝis kunlaboranto de katedro pri la hungara literaturhistorio. Laŭ eltrovitaj akuzoj oni kondamnis lin al malliberejo por 16 jaroj. Li elliberiĝis post 6 jaroj laŭ amnestio kaj en 1969 oni rehonorigis lin. Ekde 1970 li estis redaktoro hungara sekcio de Editura Dacia en Kluĵo. En 1987 li translokiĝis Hungarujon kaj ekde 1988 li instruis en la porinstruista altlernejo de Kecskemét. Li estas entombigita en sia naskiĝvilaĝo, en Brâncoveneşti.

## Verkoj 
* *Kós Károly, a szépíró*, monografieto., Kvár, 1973;
* *Ki csatát nyer, koronát nyer*, historia romano, Bk., 1976 [rumane: 1981].
* *Erdélyi sorsvallató*. Egy erdélyi 56-os utolsó vallomása, (memuaro) 2008.

## Tradukaĵoj 
* P. Dan: *Virrasztó*, bev., Bk., 1969;
* R. Sabatini: *Blood kapitány viszontagságai*, Kvár, 1971;
* *Kutassátok az írásokat*. Román krónikaírók munkáiból, antológia, Kvár, 1983;
* V. Beda-G. Ene: *A következő kilométer* (kun Kerekes György), Bk., 1983.

## Fontoj 
* Romániai magyar irodalmi lexikon

Varro, J
Varro, J
varro, J
Varro, J
Varro, J
Bohunice (distrikto Levice)

**Bohunice,** hungare **Hontbagonya** estas malgranda vilaĝeto en Slovakio, en Regiono Nitra, en Distrikto Levice. 
 
## Situo 
La vilaĝo situas en valo de rojo, laŭ flankovojoj. Levice troviĝas 17 km.

## Historio 
La unua mencio devenis el 1270 en formo *"Bagana"*. En 1910 loĝis tie 515 da homoj, (plejparte slovakoj). Ĝis Traktato de Trianon la vilaĝo apartenis al Hont, al distrikto de Bát. Poste ĝi iĝis parto de Ĉeĥoslovakio, dume inter 1938-1945 al Slovakio. La unua Arbitracio de Vieno deklaris, ke tiuj komunumoj, kie la slovakoj vivas en majoritato, apartenu al la sendependa Slovakio. En 2001 loĝis tie 158 homoj (156 slovakoj).

## Vidindaĵoj 
* luterana preĝejo de 1656, en 1779 klasikismiĝis, turo alkonstruiĝis en 1854
* klasikisma kastelo de Nyári (njAri) de 1816
* kastelo el la 17-a jarcento, en la 19-a jarcento trakonstruiĝis
* funkcikapabla akvomuelejo

## Famuloj 
* Frigyes Baltik, hungara-slovaka luterana episkopo
* Albert Nyáry, hungara historiisto
* Jenő Nyáry, hungara arkeologo

Kategorio:Municipoj en distrikto Levice
Bariona nombro

En partikla fiziko **bariona nombro** estas kvantuma nombro, konstanta por ĉiu fermita kvantuma sistemo. Por sistemo de barionoj ĝi estas diferenco inter nombro de barionoj kaj de kontraŭbarionoj. Sed post malkovro de kvarkoj oni komprenis, ke la termino aplikeblas ĝenerale al iu ajn kvantuma sistemo en jena difino:
: B = \frac{N_q - N_{\overline{q}}}{3} 
kie
: N_q \  — nombro de kvarkoj
: N_{\overline{q}} — nombro de kontraŭkvarkoj

La kialo pro kiu oni devas trionigi la nombron estas ke pro leĝoj de forta interago tuta kolorŝargo de partiklo ĉiam estu nula ("blanka"). Tiu fenomeno estas nomita kolorkonservo. Estas du manieroj tiu leĝo realiĝas: aŭ paro de unu kvarko kaj unu antikvarko de sama kolorŝargo (tio okazas en mezonoj) aŭ triopo de kvakroj ĉiu kun difera kolorŝargo (barionoj). Oni prediktas ekziston de ekzotaj partikloj kiel tetrakvarkoj (du paroj de kvarkoj) aŭ pentakvarkoj (paro kaj triopo). Sed se oni rigardas kontraŭkvarkon kiel *negativan kvarkon*, la nombro de kvarkoj en tiuj partikloj estos ĉiam triopa. Do, oni trionigas ĝin por simpligi.

Partikloj, kiuj ne konsistas je kvarkoj (leptonoj) havas barionan nombron nula.

Bariona nombro restas sama en ĉiuj interagoj kadre de norma modelo. Tio estas, la bariona nombro en komenco de iu reakcio en fermita sistemo estas sama kiel en la fino. Sed antaŭnelonge oni trovis kelkajn fenomenojn, kiuj eble rompas la leĝon - ĥirala anomalio, elektro-malfortaj sfaleronoj ktp.

Disfalo de protono estus rompo de leĝo de konservo na bariona nombro. Se iu observus ĝin, tio estus argumento por granda unuita teorio, laŭ kiu ĉiu bariono povas transformiĝi en faskon de leptonoj. Se tio okazas, la bariona kaj leptona nombroj ne plu estus konstantaj.

## Vidu ankaŭ 
* Hadrono
* Izotopa spino

Kategorio:Konservadaj leĝoj
Kategorio:Partikla fiziko
Kategorio:Norma modelo
Kolorŝargo

**Kolorŝargo** estas kvantuma nombro de kvarkoj kaj gluonoj, kiu difinas iliajn interagojn. Forta nuklea forto estas kuntiro de tri kvarkoj kun tri diferaj kolorŝargoj aŭ de kvarko kaj kontraŭkvarko kun sama kolorŝargo. La nomo *kolorŝargo* estas donita pro simileco de tiu fenomeno al tri primaraj koloroj - ruĝa, flava kaj blua, kiuj kune donas la blankan.

La interagojn de kolorŝargoj studas kvantuma kolordinamiko.

Kategorio:Subatomaj partikloj
Sándor Szacsvay

**Sándor SZACSVAY** (saĉvai) estis hungara ĵurnalisto, redaktoro, la unua grava hungara publicisto naskita en Marosvécs en 1752 kaj mortinta en Koloĵvaro la 15-an de majo 1815. 

## Biografio 
Sándor Szacsvay studis en Koloĵvaro, en Debrecen, en 1780-81 en Pozsony. Inter 1780 kaj 1784 li estis jurstudento en Vieno. Inter la 3-a de julio 1784 kaj majo 1786 li estis redaktoro de *Magyar Hírmondó* http://mek.oszk.hu/06400/06492 en Pozsony. Inter 1786 kaj 1793 li redaktis en Vieno la politikan gazeton *Magyar Kurir* kaj ĝian literaturan suplimenton *Magyar Musa*. Post malpermeso de gazeto li loksidiĝis en Koloĵvaro.

## Verkoj ĉefaj 
**Az Izé purgatóriumba való utazása* (H. n. 1786); 
**Zakkariásnak, a pápa titkos író-deákjának az austriai tartományokban lett vallásbéli meg-világosításáról…* (H. n. 1786);
**Hazafiak tüköre*, *Magyarok!, aki jól köt, jól old*, (Pest, Buda, Kassa, 1790). 

## Literaturo 
*Ballagi Aladár: *A politikai irodalom Magyarországon 1825-ig* (Bp., 1888); 
*Kozmutza Lívia: *Az első magyar újságírók* (Bp., 1928); 
*Dezsényi Béla: *A magyar hírlapirodalom első százada* (Bp., 1941); 
*Kosáry Domokos: Sz. S. (Élet és Tud. 1953. 30. sz.); 
*Dezsényi Béla – Nemes György: *A magyar sajtó 250 éve* (I., Bp., 1964).

## Fontoj 
**Új magyar irodalmi lexikon*, Akadémiai Kiadó, Budapest, 1994.
*Magyar Életrajzi Lexikon

Kategorio:Transilvaniaj hungaroj
Manfred Mann

:*Tiu ĉi artikolo temas pri la muzika grupo Manfred Mann. Por la viro Manfred Mann vidu Manfred Mann (muzikisto).*

**Manfred Mann** estas brita muzika grupo el la 60-aj jaroj, kiun fondis ludanto sur klavarinstrumento, kiu estis pli poste sukcesa en la 70-aj jaroj kun muzika grupo Manfred Mann's Earth Band.

Kategorio:Muzikaj grupoj en 1960-1969
Kategorio:Muzikaj grupoj fonditaj en 1962
Devičany

**Devičany,** hungare **Baka** estas malgranda vilaĝo en Slovakio, en Regiono Nitra, en Distrikto Levice.
eta|dekstra|330ra|Devičany situas en la plej griza distrikto
* Areo: 30 km²
* Loĝantaro: 380
* Alto super marnivelo: 296 m
* Aŭtokodo: LV...
* Poŝtkodo: 935 04
* Telefonprefikso: 36

## Situo 
La vilaĝo situas en valo de rojo, laŭ flankovojoj. Levice troviĝas 16 km-ojn for.

## Historio 
La unua mencio devenis el 1075 en formo *"Baka"*, apartenanta al abatejo de Garamszentbenedek. Iam nova vilaĝo Suba Baka formiĝis, kiu apartenis al fortikaĵo de Léva. Anonciĝis ankaŭ vilaĝo Supra Baka, kies preĝejo menciiĝis en la 15-a jarcento. En 1910 loĝis en Suba Baka 587, en Supra Baka 388 da homoj, (en ambaŭ plejparte slovakoj). Ĝis 1919 la vilaĝoj apartenis al Hont, al distrikto de Bát. Poste ili iĝis parto de Ĉeĥoslovakio, dume inter 1938-1945 al Slovakio. La unua Arbitracio de Vieno deklaris, ke tiuj komunumoj, kie la slovakoj vivas en majoritato, apartenu al sendependa Slovakio. La vilaĝoj unuiĝis en 1951. En 2001 loĝis tie 403 da homoj (392 slovakoj).

## Vidindaĵo 
* baroka kaj klasikisma luterana preĝejo de 1773, turo alkonstruiĝis en 1856

Kategorio:Municipoj en distrikto Levice
Primofaktorialo

eta|300ra|*pn#* kiel funkcio de *n*, grafike prezentita logarifme.
eta|300ra|*n#* kiel funkcio de *n* (ruĝaj punktoj), komparare al *n*!. Ambaŭ grafikaĵoj estas logaritmaj.

En matematiko, **primofaktorialo** estas produto de la unuaj primoj.

La primofaktorialo havas du similajn sed malsamajn signifojn.

La nomo estas konstruita el la vortoj *primo* kaj *faktorialo*.

## *n#* 
*n#* por *n≥1* estas difinita kiel produto de ĉiuj primoj, kiuj estas ne pli grandaj ol *n*.

La vico ankaŭ inkluzivas *1# = 1* kiel malplenan produton.

La ekvivalenta rikura difino estas

:
n\# =
\begin{cases}
 1 & n = 1 \\
 n \times ((n-1)\#) & n > 1 \And n \text{ estas primo } \\
 (n-1)\# & n > 1 \And n \text{ estas komponigita }
\end{cases}

La unuaj primofaktorialoj *n#* por *n=1, 2, 3 ... 12* estas:

:1, 2, 6, 6, 30, 30, 210, 210, 210, 210, 2310, 2310.

Ĉiu elemento de tiu ĉi vico por neprima *n* estas sama kiel la antaŭa elemento.

Ekzemple, 7# estas produto de ĉiuj primoj ne pli grandaj ol 7:

: *7# = 2 · 3 · 5 · 7 = 210*

8# estas produto de ĉiuj primoj ne pli grandaj ol 8:

: *8# = 2 · 3 · 5 · 7 = 210*

kio egalas al 7#. Ankaŭ 9# kaj 10# havas la saman valoron, sed

: *11# = 2 · 3 · 5 · 7 · 11 = 2310*

## *pn#* 
Se *pn* estas la *n*-a primo, do la primofaktorialo *pn#* estas produto de la unuaj *n* primoj:

:p_n\# = \prod_{k=1}^n p_k

La unuaj kelkaj primofaktorialoj *pn#* estas:

: 1, 2, 6, 30, 210, 2310

La vico ankaŭ inkluzivas *p0# = 1* kiel malplena produto.

Ekzemple, *p4#* estas produto de la unuaj 4 primoj:

: *p4# = 2 · 3 · 5 · 7 = 210*

kaj, *p5#* estas produto de la unuaj 5 primoj:

: *p4# = 2 · 3 · 5 · 7 · 11 = 2310*

## Propraĵoj 
Estas idento

:n\# = p_{\pi(n)}\#

kie, *π(n)* estas la primo-kalkulanta funkcio, donanta kvanton de primoj ne pli grandaj ol *n*.

Natura logaritmo de primofaktorialo *log (n#)* estas la unua funkcio de Ĉebiŝev, skribata kiel \theta(n) aŭ \thetasym(n), kiu proksimiĝas al lineara *n* por granda *n*. Tiel asimptote primofaktorialo *n#* kreskas kiel:

: \log (n\#) \sim n

aŭ pli konkrete

: \lim_{n \to \infty}\frac{\log (n\#)}{n}=1

Asimptote primofaktorialo *pn#* kreskas kiel:

:p_n\# = \exp \left [ (1 + o(1)) \cdot n \log n \right ]

kie *exp (x) = ex* estas la eksponenta funkcio kaj "o" estas la malgranda o.

Ĉiu alte komponigita nombro estas produto de primofaktorialoj (ekzemple 360 = 2·6·30).

Ĉiu valoro de primofaktorialo kvadrato-libera entjero kaj havas pli multajn malsamajn primajn faktorojn ol ĉiu nombro pli malgranda ol ĝi. Por ĉiu valoro primofaktorialo *n#*, la frakcio *φ(n#)/(n#)* estas pli malgranda ol *φ(x)/x* por ĉiu entjero *x*, *xn#*
 primo-kalkulanta funkcio *π(n)*

Kategorio:Faktorialo kaj dutermaj temoj
Kategorio:Primoj
Drženice

**Drženice,** hungare **Derzsenye** estas malgranda vilaĝo en Slovakio, en Regiono Nitra, en Distrikto Levice.
eta|dekstra|330ra|Drženice situas en la plej griza distrikto
* Areo: 13 km²
* Loĝantaro: 410
* Alto super marnivelo: 231 m
* Aŭtokodo: LV...
* Poŝtkodo: 935 03
* Telefonprefikso: 36

## Situo 
La vilaĝo situas sur deklivoj, laŭ traira flankovojo. Levice troviĝas 13 km-ojn for.

## Historio 
La unua mencio devenis el 1296. La iama malnova preĝejo konstruiĝis en 1657. En la 18-a kaj en la 19-a jarcentoj vitro funkciis. En 1910 loĝis tie 342 da homoj, (slovakoj en majoritato, hungaroj en minoritato). Ĝis 1919 la vilaĝo apartenis al Hont, al distrikto de Bát. Poste ĝi iĝis parto de Ĉeĥoslovakio, dume inter 1938-1945 al Slovakio. La unua Arbitracio de Vieno deklaris, ke tiuj komunumoj, kie la slovakoj vivas en majoritato, apartenu al sendependa Slovakio. En 2001 loĝis tie 410 da homoj (402 slovakoj).

## Vidindaĵoj 
* klasikisma luterana preĝejo de 1857
* fiŝlago

Kategorio:Municipoj en distrikto Levice
Antoni Kępiński

**Antoni Kępiński** (naskiĝis la 16-an de novembro 1918 en Dolina apud Stanisławów, mortis la 8-an de junio 1972 en Krakovo) estis pola psikiatro, kuracisto, sciencisto kaj ankaŭ humanisto kaj filozofo, kiu kritikis mistikan pensmanieron de Jung, malakceptis lian teorion de tipoj, kreinte sian propran. Tamen en sia libro "Psiko-patologio de neŭrozoj" proponis la terminon "informacia metabolo" (interŝanĝo), eksplikanta, laŭ lia opinio, principojn de stabilaj rilatoj inter homoj.

## Verkaro 
Liaj sciencaj atingoj ampleksas pli ol 140 publikaĵoj kaj multaj libroj, el kiuj la plej konataj estas:

* *Lęk* (Timo)
* *Melancholia* (Melankolio)
* *Podstawowe zagadnienia współczesnej psychiatrii* (Fundamentaj problemoj de la nuna psikiatrio)
* *Poznanie chorego* (Kono de malsanulo)
* *Psychopatie* (Disociaj personecoj)
* *Psychopatologia nerwic* (Psiko-patologio de neŭrozoj)
* *Refleksje oświęcimskie* (Aŭŝvicaj pripensoj)
* *Rytm życia* (Ritmo de la vivo)
* *Schizofrenia* (Skizofrenio)
* *Z psychopatologii życia seksualnego* (El psiko-patologio de seksa vivo)

Kategorio:Polaj psikiatroj
Kategorio:Polaj kuracistoj
Kategorio:Polaj humanistoj
Kategorio:Polaj filozofoj
Manfred Mann's Earth Band

[eta|Manfred Mann's earth band, Zelt Musik Festivalo 2017 en [Freiburg, Germanio ]]
'''Manfred Mann's Earth Band''' estas ĵaz-roka muzikgrupo fondita de muzikisto Manfred Mann en la jaro 1971, sekve post disfalo de Manfred Mann, la antaŭa grupo de Mann.

Kategorio:Muzikaj grupoj en 1970-1979
Kategorio:Muzikaj grupoj en 1980-1989
Kategorio:Muzikaj grupoj en 1990-1999
Kategorio:Muzikaj grupoj en 2000-2009
Kategorio:Muzikaj grupoj en 2010-2019
Kategorio:Muzikaj grupoj fonditaj en 1971
Imre Kasza

**KASZA Imre** (kasa) estas rumanuja hungara pentristo, grafikisto, priarta verkisto naskita en Lueta la 10-a de septembro 1952.

## Biografio 
Inter 1970-76 Imre Kasza studis en Belarta Altlernejo Ion Andreescu de Kluĵo. Inter 1976-1989 li laboris en Sibiu en Muzeo Brukenthal. Li gvidis post 1978 la kabineton por evoluigi la artsenton de geknaboj. Li elmigris Svedujon.

## Individuaj ekspozicioj 
* 1979 • ~ akvareloj, Sirius Galéria, Sibio
* 1979 • ~ skulptaĵoj [kun E. Kasza], Művészeti Galéria, Oradea
* 1982 • Sirius Galéria, Sibio
* 1983 • Sibio.

## Publikplacaj kreaĵoj 
* oltárkép (Vlăhița, katolikus templom)

## Libroj 
* *Csak a beérés ideje biztos* (emlékek, közhelyek, gondolatok), Alutus Könyvkiadó, Miercurea Ciuc, 2004.

## Literaturo 
* ~: A Brukenthal Múzeum katalógusa, 1980

## Fonto 
* Artportal.hu

Kasza, I
Antonio José de Sucre

**Antonio José de Sucre y Alcalá** (n. la 3-an de februaro 1795 - m. la 4-an de junio 1830 estis sudamerika politikisto kaj militestro, kiu batalis kontraŭ Hispanio por la sendependiĝo de la kontinento. Sucre estis unu el la plej karaj amikoj, generaloj kaj politikistoj de Simón Bolívar.

Sucre naskiĝis ene de riĉa kaj eminenta familio el Cumaná, kiu tiam apartenis al la hispana vicreĝlando de Nova Granado. Li estis la filo de Vicente de Sucre y García de Urbaneja kaj de ties edzino María Manuela de Alcalá y Sánchez Ramírez de Arellano. Sucre estas plej fama pro sia venko kontraŭ Hispanio okaze de la batalo de Ayacucho, en 1824.

Kategorio:Venezuelaj politikistoj
Kategorio:Historio de Kolombio
Kategorio:Prezidantoj de Bolivio
Batalo de Ayacucho

La **batalo de Ayacucho** [ajaKUĉo] estis grava milita batalo dum la perua milito de sendependeco. Tiu mallonga epizodo de la milito fakte determinis la sendependecon de Peruo, kaj estis cetere venko, kiu poste faciligis la sendependiĝon de la ceteraj partoj de Sudameriko.

Fine de 1824, Fernando la 7-a ankoraŭ kontrolis la plej grandan parton de suda Peruo, sed ankaŭ la fortikaĵon Real Felipe en la havenurbo Kallao. La batalo de Ayacucho (aŭ "de La Quinua") okazis en Pampa de La Quinura la 9-an de decembro 1824, kelkajn kilometrojn el Ayacucho kaj el la urbo Quinua. La sendependa armeo estis estrita de Antonio José de Sucre, la plej grava leŭtenanto de Simón Bolívar. Post la batalo la vicreĝo José de la Serna akceptis subskribi la finan kapitulacon de la reĝa armeo.

La moderna perua armeo kutimas celebri la datrevenon de tiu batalo.

Ayacucho
Kategorio:19-a jarcento en Peruo
Ayacucho
Ayacucho
José Gil de Castro

**José Gil de Castro** (n. en 1785 - m. en 1841) estis afrika-perua pentristo. Li restas fama pro siaj zorgeme pentritaj portretoj de la tradiciaj herooj de la historio de Peruo.[eta|dekstra|200px|Jen portreto de [Simon Bolivar, pentrita en Limo en 1825 de José Gil de Castro.]]

## Notoj 
Kategorio:Peruaj pentristoj
Joaquín Mosquera

**Joaquín Mariano Mosquera y Arboleda** (n. la 14-an de decembro 1787 en Popayán - m. la 4-an de aprilo 1878 en Bogoto) estis kolombia politikisto kaj ŝtatestro, kiu oficiis dufoje kiel prezidanto de Granda Kolombio inter 1830 kaj 1831. Li cetere fariĝis ambasadaro en Argentino, Ĉilio kaj Peruo, cele al la unuigo de la ĵusnaskitaj sudamerikaj nacioj.

Kategorio:Kolombiaj politikistoj
Kategorio:Prezidantoj de Kolombio
Rafael Urdaneta

**Rafael José Urdaneta y Faría** (n. la 24-an de oktobro 1788 en Marakajbo - m. la 23-an de aŭgusto 1845 en Parizo) estis militisto kaj heroo de la sudamerikaj militoj por sendependeco.

Urdaneta naskiĝis en la provinco de Marakajbo en Venezuelo, ene de aristokrata kaj hispandevena familio. Antaŭ la sendependiĝo, li estis studento pri la latina kaj pri filozofio.

Post la deklaro pri sendependeco de 1810, Urdaneta eniris la sendependan armeon en Karakaso, por partopreni la militon kontraŭ Hispanio. Kelkajn jarojn poste, per variaj intrigoj, li fariĝis grava asistanto de Simón Bolívar kaj generalo de la Patriota Armeo.

Ŝtatsekretario pri Armeo, kaj plurfoje senatano de la Kongreso, Urdaneta interalie eksigis la registaron de Kolombio septembre de 1830, esperante la revenon de Bolivar kiel prezidanto. La reĝimo de Urdaneta tamen finfine disfalis, pro interveno de soldatoj aliancitaj al Francisco de Paula Santander.

Urdaneta "La Brilulo" mortis en Parizo en 1845, pro rena malsano.

Kategorio:Venezuelaj framasonoj
Kategorio:Venezuelaj militistoj
Kategorio:Venezuelaj politikistoj
Kategorio:Prezidantoj de Kolombio
Muono

**Muono** estas nestabila elementa partiklo kun negativa ŝargo kaj spino 1/2. En norma modelo de partikla fiziko ĝi, kune kun elektrono, taŭono kaj neŭtrinoj, apartenas al leptona familio de fermionoj. Samkiel ĉiu alia elementa partiklo, muono havas kontraŭpartiklon kun sama maso kaj spino, sed kun ŝargo de alia signo. Iam en malnova literaturo muonoj nomiĝas μ−mezonoj. Tiu nomo ekzistas pro historiaj kialoj, sed vere muonoj ne estas mezonoj. Muono masas 207-oble pli ol elektrono, sed vere ĝi agas kiel treege peza elektrono. Muonoj markiĝas kiel μ−, kontraŭmuonoj kiel μ+.

Muonoj registriĝas en kosmaj radioj, kie ili aperas pro disfalo de ŝargitaj pionoj. Pionoj aperas en supraj tavoloj de Tera atmosfero je unua kontakto de radioj kun ĝi. Ili disfalas al muonoj post kelkaj nanosekundoj. Muonoj ankaŭ havas kurtan vivdaŭron - ĉ. 2.2 mikrosekundoj - sed pro efekto de tempa malrapidiĝo de speciala teorio de relativeco ili travivas kaj observeblas eĉ ĉe Tera surfaco.

Kiel al ĉiuj ŝargitaj leptonoj, al muono respondas neŭtrina partiklo - la muona neŭtrino. Ili markiĝas kiel νμ.

[eta|[Feynman-diagramo de muona disfalo]]
En plimulto de okazoj, muonoj disfalas al elektrono, elektrona kontraŭneŭtrino kaj muona neŭtrino. En pli raraj okazoj ankaŭ aperas aldona fotono aŭ elektrono kaj pozitrono.

## Muonaj atomoj 
Muonoj estis unuaj malkovritaj elementaj partikloj, kiuj ne troviĝis en normalaj atomoj. Sed negative ŝargitaj muonoj povas aliĝi al atomoj, kie ili rolas kiel elektronoj. Solvo de Ekvacio de Schrödinger por hidrogen-simila atomo montras ke karaktera valoro de akirataj ondaj funkcioj (t.e. radiuso de Bohr, se la ekvacio estas pri normala unuelektrona atomo de hidrogeno estas kontraŭproporcia al maso de partiklo, kiu orbitas nukleon. Ĉar muono estas pli ol 200-oble pli peza, la "muona orbitalo" estas proporcie malpli granda ol orbitalo de kutima elektrono. Rezulte, por nukleoj kun atomnumero Z=5-10 aŭ pli muona orbitalo estas malpli ol 10-oble pli granda ol la kerno mem. Do, la nukleo influas la ondfunkcion de muono, kaj studo de muonaj atomoj povas doni novan informon pri strukturo de atomkerno.

Pozitiva muono (kontraŭmuono) en normala materio povas kunigi elektronon, tiel formante kvazaŭ-elementon muonion (Mu) - nestabilan atomon, en kiu muono rolas kiel nukleo. Reduktita maso de muonio kaj, do, ĝia radiuso de Bohr estas proksima al tiuj de hidrogeno. Sekve tiu atomo kemie kondutas kiel ege malmultepeza izotopo de hidrogeno.

Kategorio:Subatomaj partikloj
Honda (Tolimo)

eta|dekstra|200px|Honda
eta|dekstra|200px|Situo
**Honda** estas urbo kaj municipo lokita en Kolombio, en la departemento Tolimo. La loĝantaro de la municipo estis oficiale 26&nbsp;873 laŭ la censo de 2005. Kune kun Líbano, Honda konsistigas la sidejon de la romkatolika episkopejo Líbano-Honda. La plej elementoj de la loka ekonomio estas turismo, fiŝkaptado kaj brutaro.

Honda estas kromnomita "la Urbo de Pontoj", ĉar ĝi disponas pli ol 25 pontojn super la riveroj Magdalena, Gualí, Guarinó, kaj Quebrada Seca. Ĝi estas ankaŭ nomita "Urbo de Paco" pro tio, ke ĝi ne spertis tumultojn dum la 1950-aj jaroj.

## Eksteraj ligiloj 
* Persona retpaĝo pri Honda 

Kategorio:Urboj de Kolombio
Facatativá

eta|maldekstre|200ra|Situo en la lando.
**Facatativá** estas urbo kaj municipo lokita en Kolombio, en la departemento Kundinamarko. Ĝi situas proksimume 42 kilometrojn nordokcidente de Bogoto, kaj 2 586 metrojn super maro. Ĝi havas ĉirkaŭ cent mil loĝantojn.

La urbo famas pro sia arkeologia parko nomita Piedras del Tunjo ("Rokoj de la Tunjoj"), tiel ke ĝi estas konata en Kolombio kiel la urbo "Piedras de Tunjo". Videblas grandaj aroj da rokoj, kiuj malnovtempe konsistigis la fundon de lago.

Kategorio:Urboj de Kolombio
Julio de 2008

Jen listo de okazaĵoj en **julio de 2008**.

## 31-a de julio 
* Radovan Karadžić, eksa estro de la bosniaj serboj, prezentiĝis antaŭ la Internacia Kortumo en Hago.

## 27-a de julio 
* Mortis Jusef Ŝahin, egipta kinoreĝisoro, en Kairo.

## 26-a de julio 
* Kabo-Verdo iĝas la 153-a membro de la Monda Organizaĵo pri Komerco.
* La itala registaro proklamis nacian krizan staton, konsidere al la forta pliiĝo de kontraŭleĝaj enmigrantoj en la sudo. Dum la unua duonjaro de 2008 alvenis pli ol 10.600 boatfuĝantoj - duoble pli ol dum la antaŭjara periodo (5.378).
* La finludo de piedpilkada Eŭropo-ĉampionado de junulaj teamoj (sub 19-jaraĝaj) en Ĉeĥio gajnis Germanio tri per unu kontraŭ la itala teamo. Estas la unua titolo ekde 1992 por la germana junularo.

## 24-a de julio 
* La Internacia Olimpika Komitato malpermesis partoprenon de Irako en Somera Olimpiko 2008, ĉar la registaro de Irako rabis regon de la Iraka Olimpika Komitato.
* Forta tertremo kun Skalo de Richter 6.8 atakis marbordon de la Prefektujo Iŭate, Japanio. Hirono en la prefektujo registris shindo 6 plus.

## 21-a de julio 
* Eksa Prezidanto de Serba Respubliko de Bosnio, Radovan Karadžić, estis arestita en Beogrado.

## 18-a de julio 
* Benedikto la 16-a paroladas antaŭ 150&nbsp;000 pilgrimuloj okaze de la Monda Junulara Tago de 2008 en Sidnejo.

## 17-a de julio 
* Laŭ indiko de fajrobrigado en Hamburgo elfluis ĉirkaŭ 120 tunoj da dizelo el ŝipego akcidentinta sur germana rivero Elbo proksime de Geesthacht.

## 15-a de julio 
* Preskaŭ ĉiuj fiŝŝipoj de Japanio (ĉ. 200.000) ĉesis fiŝadon dum tuta tago pro prezaltiĝo de benzino. Ĉ. 4000 fiŝistoj manifestaciis asertante kontraŭrimedon kontraŭ benzina krizo en Hibija-Parko en Ĉijoda-kvartalo en Tokio.

## 14-a de julio 
* Yves Leterme, ĉefministro de Belgio, proponis al la reĝo Alberto sian demision.

## 9-a de julio 
* Atako kontraŭ la usona konsulejo en Istanbulo kaŭzis la morton de ses homoj.

## 7-a de julio 
* Svisa Tektonika Areno Sardona kaj Retia Fervojo en Svislando estis akceptitaj en la listo de la Monda Heredaĵo de UNESKO.
* Malfermiĝis G8-pintkonferenco en Tojako, Abuta-distrikto, Hokkajdo, Japanio.(ĝis 9-a de julio)

## 4-a de julio 
* La unua regula, rekta flugo de kontinenta Ĉinio al Tajvano de preskaŭ 60 jaroj alteriĝis ĉe la flughaveno de Tajpeo. Ĉina altranga respondeculo pri tajvanaj aferoj diris, ke la flugo estas "nova komenco" en rilatoj inter Tajpeo kaj Pekino.
* Suntory Mermaid II, ondo-povigita katamarano finis vojaĝon de Honolulu, Havajo ĝis la kabo Hinomisaki, Ŭakajama, Japanio tra 7000&nbsp;km sen problemo.

## 2-a de julio 
* Usono oficiale forstrekis Nelson Mandela de la listo de teroristoj.
* Kolombio: Kaptitoj de FARC, Ingrid Betancourt, 11 kolombianoj kaj 3 usonanoj, estis liberigitaj fare de kolombia armeo

Kategorio:Julio laŭ jaroj
07
Le Père Noël est une ordure (filmo)

***Le Père Noël est une ordure*** ( "Patro Kristnasko estas fiulo") estas franca filmo de Jean-Marie Poiré, aperinta en 1982. Ĝi estas adaptaĵo de samnoma teatraĵo kreita de la trupo le Splendid en 1979.

## Temo 
Burleska kristnaska antaŭvespero en la pariza telefona sidejo de *SOS mizero amikeco,* kiam volontuloj estas perturbataj de alvenantaj malsocietemuloj kaj stranguloj kiuj provokas sinsekvon da katastrofoj.

## Teĥnikaĵoj 
* Reĝisoro: Jean-Marie Poiré
* Scenaro: Josiane Balasko, Marie-Anne Chazel, Christian Clavier, Gérard Jugnot, Thierry Lhermitte, Bruno Moynot kaj Jean-Marie Poiré
* Produktoro: Yves Rousset-Rouard
* Foto: Robert Alazraki
* Muziko: Vladimir Cosma
* Daŭro: 88 minutoj
* Aperdato en Francio: 

## Rolularo 
* Anémone: Thérèse
* Marie-Anne Chazel: Josette
* Thierry Lhermitte: Pierre Mortez
* Josiane Balasko: S-ino Musquin
* Christian Clavier: Katia
* Gérard Jugnot: Félix
* Bruno Moynot: Radan Preskovic aŭ Zadko Preskovic
* Michel Blanc: Obsedito en la telefono
* Martin Lamotte: S-ro Leblé
* Jacques François: Apotekisto
* Jeannette Batti
* Suzanne Berthois
* Bhime
* Michel Bonnet
* Jean-Pierre Clami
* Josy Lafont
* Claire Magnin
* François Rostaing
* Gérard Thirion

## Komento 
"Le Père Noël est une ordure" fariĝis kulta filmo en franca televido, kie ĝi estas montrata ĉiujare dum kristnaska tempo.

## Eksteraj ligiloj 
* Le Père Noël est une ordure en IMDB

Kategorio:Francaj filmoj
Kategorio:Filmoj aperintaj en 1982
Kategorio:Kristnaskaj filmoj
Kategorio:Kultaj filmoj
Kategorio:Kristnaska Viro
Mihály Tofeus

**TOFEUS Mihály** (tofeuŝ) estis hungara eklezia verkisto kaj reformita episkopo naskita en Székelyhíd la 29-an de septembro 1624 kaj mortinta en Gyulafehérvár la 23-an de oktobro 1684.

## Biografio 
Li studis en Nagyvárad, Debrecen, pli poste inter 1646 kaj 1650 en Franeker, Utrecht, Harderwijk kaj Leiden. En 1649 li havigis teologian doktoradon. Reveninte li instruis en Nagyvárad, ekde 1651 en Sárospatak. Li estis pastro inter 1653–1654 en Bodrogkeresztúr, en 1656 en Bihardiószeg, ekde 1658 en Szatmár. En 1679 oni elektis lin reformita episkopo de Transilvanujo.

## Ĉefaj verkoj 
* *A Szent Soltárok Resolutioja* (predikkolekto, Kolozsvár, 1683 ).

## Literaturo 
* Koncz József: T. M. erdélyi református püspök élete (Kolozsvár, 1893).

## Fonto 
* Magyar Életrajzi Lexikon 

Tofeus, M
tofeus
Tofeus, M
Tofeus, M
Tofeus, M
tofeus
Nevidzany (distrikto Zlaté Moravce)

**Nevidzany,** hungare **Néved** estas vilaĝo en Slovakio, en Regiono Nitra, en Distrikto Zlaté Moravce.
eta|dekstra|300px|Nevidzany situas en la plej griza distrikto
* Areo: 10 km²
* Supermara alteco: 162 m
* Loĝantaro: 610
* Poŝtkodo: 951 62
* Aŭtokodo: ZM
* Telefonprefikso: 37

## Situo 
La vilaĝo situas ĉe kunfluejo de 2 rojoj, laŭ traira flankovojo. Zlaté Moravce troviĝas 12 km-ojn for.

## Historio 
La unua mencio pri la vilaĝo devenis el 1113. La turkoj kelkfoje (ekzemple en 1716) bruldetruis la vilaĝon. En 1910 loĝis tie 591 da homoj, (slovakoj en majoritato, hungaroj en minoritato). Ĝis 1919 la vilaĝo apartenis al Bars, al distrikto de Verebély, poste al Ĉeĥoslovakio. Inter 1938-1945 la vilaĝo apartenis al la sendependa Slovakio, ĝuste laŭ la nova landolimo. Post la 2-a mondmilito la hungaroj iĝis senrajtaj laŭ Dekretoj de Beneš. En 2001 loĝis tie 627 da homoj, (620 slovakoj).

## Vidindaĵoj 
* katolika preĝejo omaĝe al apostoloj Sankta Petro kaj Sankta Paŭlo de 1943
* kapelo omaĝe al Urbano la 1-a (Lourdes)

Kategorio:Municipoj en distrikto Zlaté Moravce
Thalía

**Ariadna Thalía Sodi Miranda** (naskiĝinta la 26-an de aŭgusto, 1971 en Meksikurbo, Meksiko), ĝenerale konata kiel **Thalía**, estas meksika kantistino kaj aktorino. En Latina Ameriko ŝi estas konata kiel “La Reina de las Telenovelas” (Reĝino de telenoveloj), ĉar ŝia rolado en telenoveloj estis sukcesa.

## Diskografio 
* *Thalía* (Fonovisa, 1990)
* *Mundo de cristal* (Fonovisa, 1991)
* *Love* (Fonovisa, 1992)
* *En éxtasis* (EMI, 1995)
* *Nandito Ako* (EMI Filipinoj, 1997)
* *Amor a la mexicana* (EMI, 1997)
* *Arrasando* (EMI, 2000)
* *Thalía con banda: Grandes éxitos*
* *Thalía (2002)* (EMI, 2002)
* ''Thalía's Hits Remixed* (EMI, 2003)
* *Thalía (anglés)* (EMI/Virgin Records, 2003)
* *Greatest Hits* (EMI, 2004)
* *Grandes éxitos* (Fonovisa/Univision, 2004)
* *El sexto sentido (The Sixth Sense)* (EMI, 2005)
* *El sexto sentido (Re-Loaded)* (Usono & Meksiko, EMI, 2006)
* *Lunada* (EMI, 2008)

## Filmografio 
### Filmoj 
* *La guerra de los pasteles* (1976)
* *Mambo Café* (2000)

### Telenoveloj 
* *La pobre señorita Limantour* (1987)
* *Quinceañera* (1987-1988)
* *Luz y sombra* (1989)
* *María Mercedes* (1992)
* *Marimar* (1993-1994)
* *María la del Barrio* (1995-1996)
* *Rosalinda'' (1999)

## Bibliografio 
* Scott Robert Olson (1999). Hollywood Planet: Global Media and the Competitive Advantage of Narrative Transparency, Routledge publications, pp.&nbsp;134, 153–161. .
* Quiñones, Sam (2001). True Tales from Another Mexico: The Lynch Mob, the Popsicle Kings, Chalino, and the Bronx. University of New Mexico Press. .
* Cl. Fernandez, Andrew Paxman (2001). El tigre: Emilio Azcárraga y su imperio Televisa. .
* Ruth Lorand (2002). Television: Aesthetic Reflections, P. Lang, Michigan University, digitized in 2008. 
* Maria Immacolata, Vassallo de Lopes, Uribe Bertha (2004). Telenovela: internacionalização e interculturalidade, Edições Loyola. , πορτογαλικά.
* Cobo, Leila (2005). Billboard : "Thalía's Sixth Sense", Nielsen Business Media, Inc – Prometheus Global Media, pages 59–60. .
* Lisa Shaw, Stephanie Dennison (2005). Pop Culture Latin America!: Media, Arts, and Lifestyle, ABC-CLIO, pages 51, 233–239, 398. 
* Stavans Ilan, Augenbraum Harold (2005). Encyclopedia Latina: History, culture, and society in the United States. Volumen 1, Grolier Academic Reference. .
* Antoine van Agtmael (2007). The Emerging Markets Century: How a New Breed of World-Class Companies Is Overtaking the World, Simon and Schuster, p.&nbsp;255. 
* * * Stavans, Ilan (2010). Telenovelas (The Ilan Stavans Library of Latino Civilization), ABC-CLIO. .
* * 

Kategorio:Naskiĝintoj en 1971
Kategorio:Meksikaj aktoroj
Kategorio:Meksikaj kantistoj
Kategorio:Naskiĝintoj la 26-an de aŭgusto
Vitra altaro en Dobrá Voda

eta|Rara vitra altaro en preĝejo de sankta Guntero en domaro Dobrá Voda
**Vitra altaro** troviĝas en Dobrá Voda, parto de urbo Hartmanice.

## Historio 
Dobrá Voda estas pilgrima loko ekde la 14-a jarcento. Dum la 17-a kaj 18-a jarcentoj tie estis banejo kaj gastejo por pilgrimantoj. La vilaĝo situas meze de la arbaroj en okcidenta Bohemio, en distanco ĉirkaŭ 10 kilometrojn de la germana limo. Krom la vera unikaĵo, kiu prezentas vitran altaron en la preĝejo de sankta Guntero, ĉi tie estas fonto, kies akvo onidire resanigas.

## Preĝejo de sankta Gunter 
Ununura preĝejo en la mondo konsekrita al sankta Guntero estas ĝuste barokpreĝejo en Dobrá Voda. Ĝi estis konstruita en la j. 1734, sed la turon oni alkonstruis nur en la j. 1777. Devenan skulptaĵon de sankta Gunter el la 15-a jarcento oni trovos nun en Muzeo de Šumava en Kašperské Hory. En la loko de antikva kapelo estis konstruita la preĝejo de sankta Gunter, danke al barono Francois Charles Villani. La preĝejo perdis internajn barokajn ornamojn, ĉar ĝi estis ankaŭ uzata por stoki artileriajn celtabulojn. (Ekde 1950 ĝis 1989 la tuta regiono estis armea trejnada kampo).

## Vitra altaro 
En la jaro 2001 la vitroartistino Vladimíra Tesařová el Zbraslav (apud Prago) kreis en Dobrá Voda unikan vitran altaron. La altaron ŝi lokigis en la preĝejon de sankta Gunter, ke ĝi daŭrigu la faman tradicion de vitroarto en Šumava regiono.
La altartabulo estas konceptita kiel triptiko 4,5 metrojn x 3,2 metrojn kaj pezas pli ol kvar tunojn. La tuta altartabulo estas portata helpe de korodimuna ĉarpentaĵo.

La centra parto de la triptika altartabulo prezentas oferon de Kristo sur la kruco. La dekstra kaj maldekstra partoj montras vizaĝojn de sanktuloj havantaj rilaton al sankta Gunter, adorataj en Bohemio kaj Bavario. La altaro estas kronata per latina surskribo, eltirita de evangelio de sankta Johano: „ La vera granda amo estas oferi sian vivon por siaj amikoj.“

## Sankta Gunter 
Sankta Gunter aktivis en la monaĥejo Niederaltaich kaj en Rinchnach (Germanio), poste ankaŭ en Dobrá Voda. Tie li vivis kiel ermito ekde 1040 ĝis la 9-a de oktobro 1045. Li mortis en ĉeesto de la princo Břetislav kaj de la praga episkopo Šebiř. Sankta Gunter estas enterigita en la monaĥejo Břevnov.

## Vitraj reliefaj paneloj 
En junio 2003 la artistino Tesařová riĉigis internan ornamon per dekkvar vitraj reliefaj paneloj pri kalvaria vojo.

## Vidindaĵoj en Dobrá Voda kaj ĉirkaŭaĵo 
* Juda muzeo de D-ro Šimon Adler
* Malnova tombejo
* Vintíř-roko
* Březník
* Montara sinagogo en Hartmanice

## Eksteraj ligiloj 
* http://www.dsv.cz
* http://www.hartmanice.cz

Kategorio:Altaroj
Kategorio:Hartmanice